CELEX: 32018D1590
Language: lt
Date: 1539907200000
Title: 2018 m. spalio 19 d. Komisijos sprendimas (ES) 2018/1590, kuriuo dėl ekologinių kriterijų, taikomų tam tikriems produktams suteikiant ES ekologinį ženklą, ir susijusių vertinimo bei patikros reikalavimų galiojimo laikotarpio iš dalies keičiami sprendimai 2012/481/ES, 2014/391/ES, 2014/763/ES ir 2014/893/ES (pranešta dokumentu Nr. C(2018) 6805) (Tekstas svarbus EEE.)

23.10.2018   
               
               
                  LT
               
               
                  Europos Sąjungos oficialusis leidinys
               
               
                  L 264/24
               
            
         KOMISIJOS SPRENDIMAS (ES) 2018/1590
         2018 m. spalio 19 d.
         kuriuo dėl ekologinių kriterijų, taikomų tam tikriems produktams suteikiant ES ekologinį ženklą, ir susijusių vertinimo bei patikros reikalavimų galiojimo laikotarpio iš dalies keičiami sprendimai 2012/481/ES, 2014/391/ES, 2014/763/ES ir 2014/893/ES
         
            
               (pranešta dokumentu Nr. C(2018) 6805)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
         pasikonsultavusi su Europos Sąjungos ekologinio ženklinimo valdyba,
         kadangi:
         
                     (1)
                  
                  
                     Komisijos sprendime 2012/481/ES (2) nustatytų ekologinių kriterijų, taikomų suteikiant ES ekologinį ženklą spausdintam popieriui, ir su jais susijusių vertinimo bei patikros reikalavimų galiojimas baigiasi 2018 m. gruodžio 31 d.
                  
               
                     (2)
                  
                  
                     Komisijos sprendime 2014/391/ES (3) nustatytų ekologinių kriterijų, taikomų suteikiant ES ekologinį ženklą lovų čiužiniams, ir su jais susijusių vertinimo bei patikros reikalavimų galiojimas baigiasi 2018 m. birželio 23 d.
                  
               
                     (3)
                  
                  
                     Komisijos sprendime 2014/763/ES (4) nustatytų ekologinių kriterijų, taikomų suteikiant ES ekologinį ženklą sugeriamiesiems higienos gaminiams, ir su jais susijusių vertinimo bei patikros reikalavimų galiojimas baigiasi 2018 m. spalio 24 d.
                  
               
                     (4)
                  
                  
                     Komisijos sprendime 2014/893/ES (5) nustatytų ekologinių kriterijų, taikomų suteikiant ES ekologinį ženklą nuplaunamiems kosmetikos gaminiams, ir su jais susijusių vertinimo bei patikros reikalavimų galiojimas baigiasi 2018 m. gruodžio 9 d.
                  
               
                     (5)
                  
                  
                     laikydamasi 2017 m. birželio 30 d. ES ekologinio ženklo tinkamumo patikros (REFIT) išvadų (6), Komisija kartu su ES ekologinio ženklinimo valdyba prieš pasiūlydama šį pratęsimą įvertino kiekvienos produktų grupės aktualumą. Šis vertinimas patvirtinimo, kad dabartiniai sprendimais 2012/481/ES, 2014/391/ES, 2014/763/ES ir 2014/893/ES nustatyti ekologiniai kriterijai ir susiję vertinimo bei patikros reikalavimai yra tinkami. Be to, šis vertinimas parodė, kad svarbu išlaikyti šių produktų grupių ženklinimą ES ekologiniu ženklu, tačiau kai kuriais atvejais reikėtų sujungti jas su kitomis esamomis produktų grupėmis, kad būtų sustiprinta produktų grupių sinergija ir kad ES ekologinis ženklas būtų naudojamas plačiau. Atliekant peržiūrą, reikia skirti pakankamai dėmesio ir pasirūpinti, kad ES politika, teisės aktai ir moksliniai duomenys derėtų;
                  
               
                     (6)
                  
                  
                     spausdintas popierius ir gaminiai iš popieriaus yra labai glaudžiai susiję. Be to, vykdoma rašomojo popieriaus, kurio pagrindu gaminamas spausdintas popierius, gaminių peržiūra. Siekiant sustiprinti šių produktų grupių sinergiją ir pasiekti, kad šioms produktų grupėms ES ekologinis ženklas būtų plačiau naudojamas, esamų spausdinto popieriaus produktų kriterijų galiojimo laikotarpį reikėtų suvienodinti su gaminių iš popieriaus galiojimo laikotarpiu, t. y. jis turėtų būti iki 2020 m. gruodžio 31 d.;
                  
               
                     (7)
                  
                  
                     siekiant, kad ES ekologiniu ženklu būtų ženklinama daugiau lovų čiužinių produktų, reikėtų apsvarstyti galimybę šią grupę sujungti su baldų produktų grupe. Pradėti reikėtų nuo esamų lovų čiužiniams taikomų kriterijų galiojimo laikotarpio sulyginimo su baldams taikomų kriterijų galiojimo laikotarpiu, t. y. jis turėtų būti iki 2022 m. liepos 28 d.;
                  
               
                     (8)
                  
                  
                     siekiant suteikti stabilumo sugeriamųjų higienos gaminių rinkai ir esamiems bei galimiems būsimiems licencijos turėtojams, kuris galbūt dar padidintų šio ženklo naudojimą šių gaminių pramonėje, sugeriamiesiems higienos produktams taikomų ES ekologinio ženklo suteikimo kriterijų galiojimą reikėtų pratęsti iki 2022 m. gruodžio 31 d.;
                  
               
                     (9)
                  
                  
                     nuplaunamiems kosmetikos gaminiams taikomų ES ekologinio ženklo suteikimo kriterijų galiojimą reikėtų pratęsti iki 2021 m. gruodžio 31 d., kad būtų galima atlikti jų peržiūrą;
                  
               
                     (10)
                  
                  
                     taigi tų kriterijų ir vertinimo bei patikros reikalavimų galiojimo laikotarpį tikslinga pratęsti;
                  
               
                     (11)
                  
                  
                     todėl sprendimus 2012/481/ES, 2014/391/ES, 2014/763/ES ir 2014/893/ES reikėtų atitinkamai iš dalies pakeisti;
                  
               
                     (12)
                  
                  
                     šiame sprendime numatytos priemonės atitinka Reglamento (EB) Nr. 66/2010 16 straipsniu įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2012/481/ES 4 straipsnis pakeičiamas taip:
            
               
                  „4 straipsnis
                  Ekologiniai kriterijai ir susiję vertinimo bei patikros reikalavimai, nustatyti produktų grupei „spausdintas popierius“, galioja iki 2020 m. gruodžio 31 d.“
               
            
         
         
            2 straipsnis
            Sprendimo 2014/391/ES 4 straipsnis pakeičiamas taip:
            
               
                  „4 straipsnis
                  Ekologiniai kriterijai ir susiję vertinimo bei patikros reikalavimai, nustatyti produktų grupei „lovų čiužiniai“, galioja iki 2022 m. liepos 28 d.“
               
            
         
         
            3 straipsnis
            Sprendimo 2014/763/ES 4 straipsnis pakeičiamas taip:
            
               
                  „4 straipsnis
                  Ekologiniai kriterijai ir susiję vertinimo bei patikros reikalavimai, nustatyti produktų grupei „sugeriamieji higienos gaminiai“, galioja iki 2022 m. gruodžio 31 d.“
               
            
         
         
            4 straipsnis
            Sprendimo 2014/893/ES 4 straipsnis pakeičiamas taip:
            
               
                  „4 straipsnis
                  Ekologiniai kriterijai ir susiję vertinimo bei patikros reikalavimai, nustatyti produktų grupei „nuplaunami kosmetikos gaminiai“, galioja iki 2021 m. gruodžio 31 d.“
               
            
         
         
            5 straipsnis
            Šis sprendimas skirtas valstybėms narėms.
         
         
            Priimta Briuselyje 2018 m. spalio 19 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 27, 2010 1 30, p. 1.
         
            (2)  2012 m. rugpjūčio 16 d. Komisijos sprendimas 2012/481/ES, kuriuo nustatomi ekologiniai kriterijai, taikomi suteikiant ES ekologinį ženklą spausdintam popieriui (OL L 223, 2012 8 21, p. 55).
         
            (3)  2014 m. birželio 23 d. Komisijos sprendimas 2014/391/ES, kuriuo nustatomi ekologiniai kriterijai, taikomi suteikiant ES ekologinį ženklą lovų čiužiniams (OL L 184, 2014 6 25, p. 18).
         
            (4)  2014 m. spalio 24 d. Komisijos sprendimas 2014/763/ES, kuriuo nustatomi ekologiniai kriterijai, taikomi suteikiant ES ekologinį ženklą sugeriamiesiems higienos gaminiams (OL L 320, 2014 11 6, p. 46).
         
            (5)  2014 m. gruodžio 9 d. Komisijos sprendimas 2014/893/ES, kuriuo nustatomi ekologiniai kriterijai, taikomi suteikiant ES ekologinį ženklą nuplaunamiems kosmetikos gaminiams (OL L 354, 2014 12 11, p. 47).
         
            (6)  Komisijos ataskaita Europos Parlamentui ir Tarybai dėl 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo ir 2009 m. lapkričio 25 d. Europos Parlamento ir Tarybos reglamento (EB) Nr. 66/2010 dėl ES ekologinio ženklo įgyvendinimo peržiūros (COM(2017) 355 final).